**ՀԻՄՆԱՎՈՐՈՒՄ  
««ԱՐՄԵՆ ՍԹՈՈՒՆ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՆ ԸՆԿԵՐՈՒԹՅԱՆ ԿՈՂՄԻՑ ՆԵՐԿԱՅԱՑՎԱԾ՝ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՎԵԴԻ ՀԱՄԱՅՆՔԻ ԳՈՌԱՎԱՆ ԲՆԱԿԱՎԱՅՐԻ ՎԱՐՉԱԿԱՆ ՏԱՐԱԾՔՈՒՄ՝ ԱՐԱՐԱՏԻ ՏՐԱՎԵՐՏԻՆՆԵՐԻ ԵՎ ԿԱՎԵՐԻ ՀԱՆՔԱՎԱՅՐԻ «ՍԱԼԱՔԱՐ» ՏԵՂԱՄԱՍԻ ՕԳՏԱԿԱՐ ՀԱՆԱԾՈՅԻ ՀԱՆՔԱՐԴՅՈՒՆԱՀԱՆՄԱՆ ԱՇԽԱՏԱՆՔՆԵՐԻ ՇՐՋԱԿԱ ՄԻՋԱՎԱՅՐԻ ՎՐԱ ԱԶԴԵՑՈՒԹՅԱՆ ՆԱԽՆԱԿԱՆ ԳՆԱՀԱՏՄԱՆ ՀԱՅՏԻ ՎԵՐԱԲԵՐՅԱԼ ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆ ՄԱՍԻՆ» ՎԵԴԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ**

**Ամփոփելով 2024 թվականի փետրվարի 21-ին ժամը 15:00-ին ՀՀ Արարատի մարզի Վեդի համայնքի Գոռավան բնակավայրի վարչական ղեկավարի նստավայրում /գյուղ Գոռավան, Գևորգ Մարզպետունի 12/ տեղի ունեցաց «ԱՐՄԵՆ ՍԹՈՈւՆ» ՍՊ ընկերության /այսուհետ նաև՝ Ընկերություն/ կողմից ներկայացված ՀՀ Արարատի մարզի Վեդի համայնքի Գոռավան բնակավայրի Արարատի տրավերտինների և կավերի հանքավայրի «Սալաքար» տեղամասի օգտակար հանածոյի հանքարդյունահանման աշխատանքների շրջակա միջավայրի վրա ազդեցության նախնական գնահատման հայտի վերաբերյալ առաջին հանրային քննարկում /1-ին լսում/:**

**Հիմք ընդունելով համագործակցության հուշագիրը Վեդի համայնքի և «ԱՐՄԵՆ ՍԹՈՈՒՆ» ՍՊ ընկերության միջև համաձայնություն է ձեռք բերվել հետևյալի մասին.**

1. **«ԱՐՄԵՆ ՍԹՈՈւՆ» ՍՊ ընկերությունը պարտավորվում է հանքի շահագործումից ստացված յուրաքանչյուր 1 խորանարդ մետր հումքի համար Հայաստանի Հանրապետության հարկային օրենսգրքով սահմանված չափով պետական բյուջե վճարման ենթակա բնօգտագործման վճարի գումարի, լրացուցիչ 10 տոկոսի չափով գումար մուտքագրել համայնքի բյուջե։**

**2. Հանքի գործարկումից ստացված ծավալի հումքի առնվազն 2/3-ը օգտագործել բացառապես սեփական վերամշակման մեջ, վերջնական արտադրանք ստանալու համար:**

**3. Ընկերությունը պարտավորվում է՝**

**3.1. աշխատողների առնվազն 70 տոկոսը ներգրավել համայնքի այն բնակիչներից, ովքեր աշխատանքի ընդունելուն նախորդող 3 (երեք) տարվա ընթացքում հաշվառված են համայնքում կամ համայնքի վարչական սահմաններում ունեն սեփականության իրավունքով իրենց պատկանող անշարժ գույք՝ անկախ ձեռքբերման ժամանակահատվածից.**

**3.2. վերահսկել և սահմանափակել բեռնատար մեքենաների գերբեռնվածությունը՝ ըստ տեխնիկական վկայականի.**

**3.3. հանքավայրի շուրջ իրականացնել փոշեպաշտպան՝ միաշերտ ծառատունկ.**

**3.4. ունենալ սեփական ջրի աղբյուր:**

**4. Սույն հուշագրի դրույթները գործում են Ընկերության կողմից ՀՀ Արարատի մարզի Վեդի համայնքի Վեդի Գոռավան բնակավայրի վարչական տարածքում՝ Արարատի տրավերտինների և կավերի հանքավայրի «Սալաքար» տեղամասի օգտակար հանածոյի հանքարդյունահանման աշխատանքների իրավունք և բոլոր այլ անհրաժեշտ թույլտվությունները ստանալու դեպքում։**

**Ազդակիր Վեդի համայնքը, հիմք ընդունելով համագործակցության հուշագիրը, ինչպես նաև ամփոփելով հանրային քննարկման արդյունքները, նախատեսում է տրամադրել նախնական համաձայնություն՝ «ԱՐՄԵՆ ՍԹՈՈՒՆ» ՍՊ ընկերության կողմից ներկայացված՝ ՀՀ Արարատի մարզի Վեդի համայնքի Վեդի Գոռավան բնակավայրի վարչական տարածքում՝ Արարատի տրավերտինների և կավերի հանքավայրի «Սալաքար» տեղամասի օգտակար հանածոյի հանքարդյունահանման աշխատանքների շրջակա միջավայրի վրա ազդեցության նախնական գնահատման հայտի վերաբերյալ նախատեսվող գործունեության իրականացմանը:**

**ՀԱՄԱՅՆՔԻ ՂԵԿԱՎԱՐ՝ ԳԱՐԻԿ ՍԱՐԳՍՅԱՆ**